**รายงานการประชุมสภา**

**องค์การบริหารส่วนตำบลกวางโจน**

**การประชุมสภาองค์การบริหารส่วนตำบลกวางโจน ครั้งแรก**

**ประจำปี ๒๕๖๕**

**วันจันทร์ ที่ ๗ เดือนกุมภาพันธ์ พ.ศ.๒๕๖๕**

**ณ ห้องประชุมสภาองค์การบริหารส่วนตำบลกวางโจน**

**อำเภอภูเขียว จังหวัดชัยภูมิ**



ที่ ชย ๗๑๔๐๑ / ว ๐๑ กิจการสภาองค์การบริหารส่วนตำบลกวางโจน

 ตำบลกวางโจน อำเภอภูเขียว

 จังหวัดชัยภูมิ ๓๖๑๑๐

 ๒ กุมภาพันธ์ ๒๕๖๕

เรื่อง เรียกประชุมสภาองค์การบริหารส่วนตำบล ครั้งแรก

เรียน สมาชิกสภาองค์การบริหารส่วนตำบลกวางโจน/ผู้บริหารท้องถิ่น/ผู้อำนวยการกอง

สิ่งที่ส่งมาด้วย ๑.ประกาศอำเภอภูเขียว จำนวน ๑ แผ่น

๒.ระเบียบวาระการประชุมสภา ฯ จำนวน ๑ แผ่น

 ด้วยคณะกรรมการการเลือกตั้ง ได้ประกาศคณะกรรมการการเลือกตั้ง เรื่องผลการเลือกตั้งนายกองค์การบริหารส่วนตำบล และผลการเลือกตั้งสมาชิกสภาองค์การบริหารส่วนตำบล เห็นชอบให้ประกาศผลการเลือกตั้งสมาชิกสภาองค์การบริหารส่วนตำบลและนายกองค์การบริหารส่วนตำบล นั้น

 เพื่อเป็นแนวปฏิบัติให้เป็นไปตามกฎหมายและให้สมาชิกสภาองค์การบริหารส่วนตำบล สามรถปฏิบัติหน้าที่ และปฏิบัติภารกิจการขององค์การบริหารส่วนตำบลได้โดยถูกต้อง อาศัยอำนาจตามความในมาตรา ๕๓ วรรคสอง แห่งพระราชบัญญัติสภาองค์การบริหารส่วนตำบล พ.ศ. ๒๕๓๗ แก้ไขเพิ่มเติมถึง (ฉบับที่ ๖) พ.ศ. ๒๕๕๒ และตามข้อ ๖ ของระเบียบกระทรวงมหาดไทยว่าด้วยการประชุมสภาท้องถิ่น พ.ศ. ๒๕๔๗ แก้ไขเพิ่มเติม (ฉบับที่ ๒) พ.ศ. ๒๕๕๔ จึงเรียกประชุมและเปิดประชุมสภาองค์การบริหารส่วนตำบล ครั้งแรก รายละเอียดปรากฏตามประกาศที่ส่งมาพร้อมนี้

 จึงเรียนมาเพื่อทราบและให้สมาชิกสภาองค์การบริหารส่วนตำบลกวางโจน เข้าร่วมประชุมในวันที่ ๗ กุมภาพันธ์ ๒๕๖๕ เวลา ๑๓.๐๐ น. ณ ห้องประชุมองค์การบริหารส่วนตำบลกวางโจน โดยพร้อมเพียงกัน

 ขอแสดงความนับถือ

 นางพูมใจ ประทุมคำ

 (นางพูมใจ ประทุมคำ)

 นายกองค์การบริหารส่วนตำบลกวางโจน

-กิจการสภา ฯ

โทร.๐๔๔-๐๕๖๐๓๑-๒

[www.kwangjhone.go.th](http://www.kwangjhone.go.th/)

 **“กำเนิดแม่น้ำชี สดุดีพญาแลผู้กล้า ปรางค์กู่เป็นสง่าล้ำค่าพระธาตุชัยภูมิ สมบูรณ์ป่าเขาสรรพาสัตว์**

**เด่นชัดลายผ้าไหม ดอกกระเจียวงามลือไกล อารยธรรมไทยทวารวดี”**

**ระเบียบวาระการประชุม**

**การประชุมสภาองค์การบริหารส่วนตำบลกวางโจน ครั้งแรก**

**วันจันทร์ ที่ ๗ เดือนกุมภาพันธ์ พ.ศ. ๒๕๖๕ เวลา ๑๓.๓๐น.**

**ณ ห้องประชุมสภาองค์การบริหารส่วนตำบกวางโจน**

----------------------------------

**เรื่องก่อนเข้าวาระการประชุม** นายอำเภอ กล่าวเปิดประชุมองค์การบริหารส่วนตำบลกวางโจน ครั้งแรก

**ระเบียบวาระที่ ๑** เรื่องที่ประธานแจ้งให้ที่ประชุมทราบ

-เลขานุการสภาองค์การบริหารส่วนตำบลกวางโจน (ปลัดองค์การบริหารส่วนตำบลกวางโจน ) เชิญสมาชิกสภาองค์การบริหารส่วนตำบลกวางโจน มีอายุสูงสุด ทำหน้าที่ประธานสภาองค์การบริหารส่วนตำบลกวางโจนชั่วคราว

**ระเบียบวาระที่ ๒** เรื่อง เลือกประธานสภาองค์การบริหารส่วนตำบลกวางโจน

-ดำเนินการเลือกประธานสภาองค์การบริหารส่วนตำบลกวางโจน ตามข้อ ๘ ของระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติมถึง (ฉบับที่ 2) พ.ศ. 2554

-นายอำเภอแต่งตั้งประธานสภาองค์การบริหารส่วนตำบลกวางโจน

**.............. พักการประชุม ...........**

(เพื่อให้นายอำเภอลงนามแต่งตั้งประธานสภาองค์การบริหารส่วนตำบล)

**ระเบียบวาระที่ ๓** เรื่อง เลือกรองประธานสภาองค์การบริหารส่วนตำบลกวางโจน

-ประธานสภาองค์การบริหารส่วนตำบลกวางโจน ที่ได้รับแต่งตั้งปฏิบัติหน้าที่ประธานในที่ประชุม

-ดำเนินการเลือกรองประธานสภาองค์การบริหารส่วนตำบลกวางโจน ตามข้อ ๑๒ ของระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติมถึง (ฉบับที่ 2) พ.ศ. 2554

**ระเบียบวาระที่ ๔** เรื่อง เลือกเลขานุการสภาองค์การบริหารส่วนตำบลกวางโจน

-ดำเนินการเลือกเลขานุการสภาองค์การบริหารส่วนตำบล ตามข้อ ๑3 ของระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติมถึง (ฉบับที่ 2) พ.ศ. 2554

**ระเบียบวาระที่ 5** เรื่อง อื่น ๆ

ประธานสภาองค์การบริหารส่วนตำบล ปรึกษาหารือการประชุมสมัยสามัญ

-สภากำหนดวันเริ่มสมัยประชุมสามัญประจำปีของแต่ละสมัย ในปีนั้น
จะเริ่มเมื่อใด แต่ละสมัยในปีนั้นมีกำหนดกี่วัน และวันเริ่มสมัยประชุมสามัญ ประจำปีสมัยแรกของปีถัดไปและมีกำหนดกี่วัน

รายงานการประชุมสภาองค์การบริหารส่วนตำบลกวางโจน

การประชุมสภาองค์การบริหารส่วนตำบลกวางโจน ครั้งแรก

เมื่อวันจันทร์ ที่ ๗ เดือนกุมภาพันธ์ พ.ศ. ๒๕๖๕

ณ ห้องประชุมสภาองค์การบริหารส่วนตำบลกวางโจน

………………………………..

ผู้มาประชุม

|  |  |  |  |
| --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ |
| ๑ | นายประยงค์ ประชามอญ | ประธานสภา ฯ |  |
| ๒ | นายบุญยัง โพธิ์พรหม | รองประธานสภา ฯ |  |
| ๓ | นางสุนัดดา สุริยันต์ | ส.อบต. หมู่ที่ ๑ |  |
| ๔ | นายสมชาย อ่อนอุทัย | ส.อบต. หมู่ที่ ๒ |  |
| ๕ | นายนิยม มิ่งภูเขียว | ส.อบต. หมู่ที่ ๓ |  |
| ๖ | นายพิทักษ์ โคตรภูเขียว | ส.อบต. หมู่ที่ ๔ |  |
| ๗ | นายสมบูรณ์ เกิดมงคล | ส.อบต. หมู่ที่ ๕ |  |
| ๘ | นายสมพิศ ผมเวียง | ส.อบต. หมู่ที่ ๖ |  |
| ๙ | นายอัตถะยา เสือเขียว | ส.อบต. หมู่ที่ ๗ |  |
| ๑๐ | นายโสภิญ กันหาเขียว | ส.อบต. หมู่ที่ ๙ |  |
| ๑๑ | นายเสน่ห์ พรหมประเสริฐ | ส.อบต. หมู่ที่ ๑๐ |  |
| ๑๒ | นางสำราญ บุญจิตร | ส.อบต. หมู่ที่ ๑๑ |  |
| ๑๓ | นางลัดดาพร พันธ์สง่า | ส.อบต. หมู่ที่ ๑๒ |  |
| ๑๔ | นายสำเรียง เชื้ออ่อน | ส.อบต. หมู่ที่ ๑๔ |  |
| ๑๕ | นางเมตร นิลบรรพต | ส.อบต. หมู่ที่ ๑๕ |  |
| ๑๖ | นายพินิจ อุปมัย | ส.อบต. หมู่ที่ ๑๖ |  |
| ๑๗ | นายพลวัตร ธีรโชติพันธุ์ | ส.อบต. หมู่ที่ ๑๗ |  |
| ๑๘ | นายสมฤทธิ์ รัตนประทุม | ส.อบต. หมู่ที่ ๑๘ |  |

ผู้ไม่มาประชุม

|  |  |  |  |
| --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ |
|  | - |  |  |

ผู้เข้าร่วมประชุม

|  |  |  |  |
| --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ |
| ๑ | นายนิวัฒน์ สุพจิตร | นายอำเภอภูเขียว |  |
| ๒ | นายชลอ บุญเพ็ง | ปลัด อบต. |  |
| ๓ | น.ส.กรรณิการ์ ดิเรกโภค | รองปลัด อบต. |  |
| ๔ | นายบรรจง แพรชัยภูมิ | ผอ.กองช่าง |  |
| ๕ | นายนิกร มาละ | ผอ.กองสวัสดิการฯ |  |

|  |  |  |  |
| --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ |
| ๖ | นางน้อมนริศรา หมู่โสภณ | ผอ.กองคลัง |  |
| ๗ | นางสาวลำไพ ทีดินดำ | หัวหน้าสำนักปลัด |  |
| ๘ | นายคมสันต์ วรรณศรี | นักวิชาการเกษตร |  |
| ๙ | นายศรนรินทร์ มังคลา | เจ้าพนักงานสาธาฯ |  |
| ๑๐ | นายไพทูรย์ นาคสุวรรณ | นักวิเคราะห์นโยบาย ฯ |  |
| ๑๑ | นายเกียรติพงษ์ รอดแก้ว | ผู้ช่วยนักวิเคราะห์ฯ |  |

เริ่มประชุม เวลา ๐๙.๐๐ น.

**นายชลอ บุญเพ็ง**

**ปลัดองค์การบริหารส่วนตำบลกวางโจน**

 เรียนท่านนายอำเภอภูเขียว ท่านนายกองค์การบริหารส่วนตำบลกวางโจน หัวหน้าส่วนราชการทุกท่าน และท่านสมาชิกสภาองค์การบริหารส่วนตำบลกวางโจน ผู้ทรงเกียรติทุกท่าน ขณะนี้เวลา ๑๓.๓๐ น.ได้ตรวจนับจำนวนสมาชิกสภาองค์การบริหารส่วนตำบลกวางโจน ที่ได้ลงชื่อในสมุดลงเวลาและที่นั่งอยู่ในที่ประชุมสภาองค์การบริหารส่วนตำบลอันทรงเกียรติแห่งนี้ จำนวน ๑๘ คน ครบองค์ประชุม ลำดับต่อไป ขอกราบเรียนเชิญ ท่านนิวัฒน์

สุพจิตร นายอำเภอภูเขียว ได้จุดเทียน ธูป บูชาพระรัตนตรัย (เมื่อนายอำเภอภูเขียว จุดเทียน ธูป บูชาพระรัตนตรัยเรียบร้อยแล้ว) ปลัดองค์การบริหารส่วนตำบล ประกาศอำเภอภูเขียว เรื่อง กำหนดประชุมสภาองค์การบริหารส่วนตำบลกวางโจน ครั้งแรก

 ตามที่คณะรัฐมนตรีได้มีมติเห็นสมควรให้มีการเลือกตั้งสมาชิกสภาท้องถิ่นและผู้บริหารท้องถิ่นขององค์การบริหารส่วนตำบล และคณะกรรมการการเลือกตั้งได้มีประกาศกำหนดให้มีการเลือกตั้งสมาชิกสภาองค์การบริหารส่วนตำบลและนายกองค์การบริหารส่วนตำบล เมื่อวันที่ 1 ตุลาคม 2564 และผู้อำนวยการการเลือกตั้งประจำจังหวัดชัยภูมิ ได้เห็นชอบให้ผู้อำนวยการการเลือกตั้งประจำองค์การบริหารส่วนตำบล ประกาศให้มีการเลือกตั้งสมาชิกสภาองค์การบริหารส่วนตำบลและนายกองค์การบริหารส่วนตำบล ในวันที่ 28 พฤศจิกายน 2564 และการจัดการเลือกตั้งดังกล่าวได้เสร็จสิ้นไปแล้ว นั้น

บัดนี้ คณะกรรมการการเลือกตั้งได้มีมติเห็นชอบให้ประกาศผลการเลือกตั้งสมาชิกสภาองค์การบริหารส่วนตำบลกวางโจน จำนวน ๑๘ คน แล้ว

 นายอำเภอภูเขียว จึงอาศัยอำนาจตามความนัยมาตรา 48 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติม และข้อ 6 ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติม จึงกำหนดประชุมสภาองค์การบริหารส่วนตำบลกวางโจน ครั้งแรก ในวันจันทร์ ที่ ๗ เดือนกุมภาพันธ์ พ.ศ. ๒๕๖๕ เวลา ๑๓.๓๐ น. ณ ห้องประชุมสภาองค์การบริหารส่วนตำบกวางโจน จึงประกาศให้ทราบโดยทั่วกัน ประกาศ ณ วันที่ ๗ เดือนกุมภาพันธ์ พ.ศ. ๒๕๖๕ (นายวิวัฒน์ สุพจิตร)

นายอำเภอภูเขียว

 ในลำดับต่อไป ขอกราบเรียนเชิญท่านนิวัฒน์ สุพจิตร นายอำเภอภูเขียว ได้กล่าวเปิดประชุมสภาองค์การบริหารส่วนตำบลกวางโจน ครั้งแรก กราบเรียนเชิญครับ

**ระเบียบวาระที่ ๑ เรื่อง ประธานแจ้งให้ที่ประชุมทราบ**

**นายชลอ บุญเพ็ง**

**ปลัดองค์การบริหารส่วนตำบลกวางโจน**

 กราบขอบพระคุณ ท่านนิวัฒน์ สุพจิตร นายอำเภอภูเขียว เป็นอย่างสูงที่ให้เกียรติต่อที่ประชุมสภาสภาองค์การบริหารส่วนตำบลกวางโจน แห่งนี้

 เรียน สมาชิกสภาสภาองค์การบริหารส่วนตำบลกวางโจน ผู้ทรงเกียรติทุกท่าน ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติม ข้อ ๗ ในการประชุมสภาท้องถิ่นตามข้อ ๖ เมื่อนายอำเภอได้เปิดประชุมสภาท้องถิ่นแล้ว ให้ปลัดสภาองค์การบริหารส่วนตำบลเป็นเลขานุการสภาท้องถิ่นชั่วคราว โดยให้เชิญสมาชิกสภาท้องถิ่นที่มีอายุมากที่สุด ซึ่งอยู่ในที่ประชุมสภาท้องถิ่นชั่วคราวนั้น เป็นประธานสภาท้องถิ่นชั่วคราว เพื่อทำหน้าที่เป็นประธานที่ประชุม และดำเนินการเลือกประธานสภาท้องถิ่น ซึ่งได้ตรวจนับอายุของสมาชิกสภาสภาองค์การบริหารส่วนตำบลฯ แล้ว ผู้ที่มีอายุมากที่สุดในที่ประชุมแห่งนี้ คือ นายพิทักษ์ โคตรภูเขียว ขอเชิญขึ้นทำหน้าที่ประธานสภาชั่วคราว ขอเรียนเชิญครับ (ถ้าสมาชิกสภาองค์การบริหารส่วนตำบลฯ ที่เชิญไม่รับเป็นประธานสภาองค์การบริหารส่วนตำบลฯ ชั่วคราว ให้เชิญสมาชิกสภาองค์การบริหารส่วนตำบลฯ คนที่อายุมากถัดไป)

**นายชลอ บุญเพ็ง**

**ปลัดองค์การบริหารส่วนตำบลกวางโจน** เจ้าหน้าที่ผู้รับผิดชอบเกี่ยวกับเรื่องกิจการสภา เริ่มแรก

เรียน ท่านนายอำเภอภูเขียว นายนิวัฒน์ สุพจิตร ท่านสมาชิกสภาองค์การบริหารส่วนตำบลกวางโจน ทุกท่าน ท่านผู้เข้าร่วมประชุมในวันนี้ กระผมนายชลอ บุญเพ็ง ปลัดองค์การบริหารส่วนตำบลกวางโจน ขออนุญาตนำเรียนลำดับขั้นตอนในการประชุมสภาองค์การบริหารส่วนตำบลกวางโจน ในวันนี้

 สำหรับการประชุมองค์การบริหารส่วนตำบลกวางโจน ครั้งแรก ประธานในพิธี คือ ท่านนายอำเภอ

ภูเขียว เมื่อประธานในพิธีเดินทางมาถึง ปลัดองค์การบริหารส่วนตำบลกวางโจน ทำหน้าที่เลขานุการสภาองค์การบริหารส่วนตำบลกวางโจน (ชั่วคราว) จะดำเนินการตรวจนับจำนวนสมาชิกสภาองค์การบริหารส่วนตำบลกวางโจนหลังจากนั้น ปลัดองค์การบริหารส่วนตำบลกวางโจน จะเรียนเชิญนายอำเภอภูเขียว จุดเทียน ธูปบูชาพระรัตนตรัย และทำความเคารพพระบรมฉายาลักษณ์พระบาทสมเด็จพระเจ้าอยู่หัวฯ ในช่วงนี้ให้ท่านนายกองค์การบริหารส่วนตำบลกวางโจน ท่านสมาชิกสภาองค์การบริหารส่วนตำบลกวางโจน คณะผู้บริหารและผู้ที่เข้าร่วมประชุมทุกท่านโปรดยืนขึ้น เสร็จแล้วท่านนายอำเภอภูเขียว จะนั่งในที่จัดไว้ให้

 จากนั้นปลัดองค์การบริหารส่วนตำบลกวางโจน ทำหน้าที่เลขานุการสภาองค์การบริหารส่วนตำบลกวางโจน (ชั่วคราว) จะอ่านประกาศอำเภอภูเขียวเรื่อง กำหนดประชุมสภาองค์การบริหารส่วนตำบลกวางโจน ครั้งแรก และเรียนเชิญท่านนายอำเภอภูเขียว กล่าวเปิดการประชุมสภาองค์การบริหารส่วนตำบลกวางโจน ครั้งแรก พร้อมทั้งมอบนโยบายการปฏิบัติราชการและแสดงความยินดีแก่นายกองค์การบริหารส่วนตำบลกวางโจน และสมาชิกสภาองค์การบริหารส่วนตำบลกวางโจน จากนั้นเลขานุการสภาองค์การบริหารส่วนตำบลกวางโจน (ชั่วคราว) จะกล่าวขอบคุณท่านนายอำเภอภูเขียว และเชิญสมาชิกสภาองค์การบริหารส่วนตำบลกวางโจน ที่มีอายุมากที่สุด ทำหน้าที่ประธานสภาองค์การบริหารส่วนตำบลกวางโจน (ชั่วคราว) จากนั้นเลขานุการสภาองค์การบริหารส่วนตำบลกวางโจน (ชั่วคราว) ก็จะอ่านระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ และที่แก้ไขเพิ่มเติม

 หลังจากนั้นประธานสภาองค์การบริหารส่วนตำบลกวางโจน (ชั่วคราว) จะดำเนินการเลือกประธานสภาองค์การบริหารส่วนตำบลกวางโจน ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ และที่แก้ไขเพิ่มเติม ข้อ ๘ และข้อ ๑๔ ประธานสภาองค์การบริหารส่วนตำบลกวางโจน (ชั่วคราว) ก็จะแจ้งผลผู้ที่ได้รับเลือกเป็นประธานสภาองค์การบริหารส่วนตำบลกวางโจน และให้นายอำเภอภูเขียว แต่งตั้งประธานสภาองค์การบริหารส่วนตำบลกวางโจน และประธานสภาองค์การบริหารส่วนตำบลกวางโจน (ชั่วคราว) ก็จะเชิญผู้ที่ได้รับเลือกเป็นประธานสภาองค์การบริหารส่วนตำบลกวางโจน (ตัวจริง) ดำเนินการตามระเบียบต่อไป ประธานสภาองค์การบริหารส่วนตำบลกวางโจน (ชั่วคราว) ก็พ้นจากตำแหน่ง ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ และที่แก้ไขเพิ่มเติม ข้อ ๑๐

 ประธานสภาองค์การบริหารส่วนตำบลกวางโจน (ตัวจริง) กล่าวขอบคุณสมาชิกสภาองค์การบริหารส่วนตำบลกวางโจน และดำเนินการในระเบียบวาระการประชุมต่อไป ซึ่งจะเป็นการเลือกรองประธานสภาองค์การบริหารส่วนตำบลกวางโจน จำนวน ๑ ท่าน และเลือกเลขานุการสภาองค์การบริหารส่วนตำบลกวางโจน กระผมขอนำเรียนให้ทราบเบื้องต้นเท่านี้นะครับ ลำดับต่อไปขอเรียนเชิญประธานสภา ฯ (ชั่วคราว) ได้ดำเนินการเป็นลำดับต่อไป

**นายชลอ บุญเพ็ง**

**ปลัดองค์การบริหารส่วนตำบลกวางโจน**

 การประชุมสภาองค์การบริหารส่วนตำบลครั้งแรก

 **1. การประชุมสภาองค์การบริหารส่วนตำบลครั้งแรก**

 ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547
และที่แก้ไขเพิ่มเติม ข้อ 6 นายอำเภอ ต้องกำหนดให้สมาชิกสภาท้องถิ่นได้มาประชุมสภาท้องถิ่นครั้งแรกภายใน 15 วัน นับแต่ประกาศผลการเลือกตั้งสมาชิกสภาท้องถิ่นครบตามจำนวนแล้ว

 **สิ่งที่ต้องดำเนินการในการประชุมสภาองค์การบริหารส่วนตำบลครั้งแรก**

 1. เลือกประธานสภาองค์การบริหารส่วนตำบล

 2. เลือกรองประธานสภาองค์การบริหารส่วนตำบล

 3. เลือกเลขานุการสภาองค์การบริหารส่วนตำบล

 4. กำหนดสมัยประชุมสามัญของปีนั้น และกำหนดสมัยประชุมสามัญครั้งแรกของปีถัดไป

 **1.1 ผู้ดำรงตำแหน่งชั่วคราว**

ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติม ข้อ 7 ในการประชุมสภาท้องถิ่นครั้งแรก กำหนดให้มีผู้ดำรงตำแหน่งชั่วคราว ดังนี้

 **1) ประธานสภาท้องถิ่นชั่วคราว**

 ให้สมาชิกสภาท้องถิ่นที่มีอายุสูงสุดซึ่งอยู่ในที่ประชุมสภาท้องถิ่น เป็นประธาน
สภาท้องถิ่นชั่วคราว แต่หากผู้มีคุณสมบัติดังกล่าวไม่ยอมทำหน้าที่ให้ผู้มีอายุสูงสุดรองลงมาทำหน้าที่แทน
และในกรณีที่มีสมาชิกสภามีอายุสูงสุดเท่ากันมากกว่า 1 คน ให้ใช้วิธีจับสลาก

 **หน้าที่ของประธานสภาท้องถิ่นชั่วคราวในการประชุมสภาท้องถิ่นครั้งแรก**

 (1) ดำเนินการเลือกประธานสภาท้องถิ่น

 (2) รายงานผลการเลือกประธานสภาให้นายอำเภอทราบ ภายใน 7 วัน นับแต่วันเลือก

 **การพ้นจากตำแหน่งประธานสภาท้องถิ่นชั่วคราว**

 สำหรับการพ้นจากตำแหน่งประธานสภาองค์การบริหารส่วนตำบลชั่วคราวนั้น กำหนดให้พ้นจากตำแหน่งเมื่อนายอำเภอมีคำสั่งแต่งตั้งประธานสภาองค์การบริหารส่วนตำบล

 **2) เลขานุการสภาท้องถิ่นชั่วคราว**

สำหรับองค์การบริหารส่วนตำบลกำหนดให้ปลัดองค์การบริหารส่วนตำบลเป็นเลขานุการสภาองค์การบริหารส่วนตำบลชั่วคราวในครั้งนั้น

 **1.2 การเลือกประธานสภาองค์การบริหารส่วนตำบล รองประธานสภาองค์การบริหารส่วนตำบล และเลขานุการสภาองค์การบริหารส่วนตำบล**

 **1.2.1) การเลือกประธานสภาองค์การบริหารส่วนตำบล**

 การเลือกประธานสภาองค์การบริหารส่วนตำบล ประกอบด้วยวิธีการ การเสนอชื่อ การลงคะแนน การตรวจนับคะแนน การรายงานผล โดยมีรายละเอียด ดังต่อไปนี้

 **การเสนอชื่อ**

 ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น
พ.ศ. 2547 และที่แก้ไขเพิ่มเติม ข้อ 8 วรรคหนึ่ง กำหนดให้สมาชิกสภาสามารถเสนอชื่อผู้สมควรได้รับ
การแต่งตั้งให้เป็นประธานสภา ดังนี้

 (1) สมาชิกสภา 1 คน สามารถเสนอชื่อผู้สมควรได้รับการแต่งตั้งให้เป็นประธานสภาเพียง 1 ชื่อ

 (2) ผู้ที่ถูกเสนอชื่อจะต้องมีสมาชิกสภาออกเสียงรับรองอย่างน้อย 2 คน

 (3) หากมีการเสนอชื่อผู้สมควรได้รับการแต่งตั้งให้เป็นประธานสภาเพียง 1 คน ให้ถือว่าผู้นั้นได้รับเลือก (ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547
และที่แก้ไขเพิ่มเติม ข้อ 14)

 **การลงคะแนน**

 ให้สมาชิกสภาเขียนชื่อตัว และชื่อสกุลผู้ถูกเสนอ จำนวน 1 ชื่อ และให้สมาชิกสภาหย่อนบัตรที่เขียนชื่อเหมือนการลงคะแนนลับ ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติม ข้อ 75 วรรคสาม โดยประธานสภาชั่วคราวเป็นผู้เรียกสมาชิกสภาตามลำดับอักษร นำบัตรมาใส่ในหีบที่จัดไว้ต่อหน้าประธานที่ประชุม

 **การตรวจนับคะแนน**

 ประธานสภาชั่วคราวเชิญสมาชิกสภาไม่น้อยกว่า 2 คน มาช่วยนับคะแนน
โดยที่ผู้ได้รับเลือกเป็นประธานสภามีคุณสมบัติ ดังนี้

 (1) เป็นผู้ที่ได้รับคะแนนสูงสุด

 (2) หากมีผู้ที่ได้รับคะแนนเท่ากัน ให้ลงคะแนนใหม่ (เฉพาะผู้ที่ได้รับคะแนนสูงสุดเท่ากัน) โดยวิธีเดิมอีกครั้ง

 (3) หากคะแนนยังเท่ากันอีกให้ใช้วิธีจับสลาก (เฉพาะผู้ที่ได้รับคะแนนสูงสุดเท่ากัน)โดยวิธีการจับสลากนี้ให้เป็นไปตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติม ข้อ 8 วรรคสาม ดังนี้

 (3.1) ประธานสภาชั่วคราวจัดให้ตกลงกันว่าใครจะจับสลากก่อน

 (3.2) ถ้าตกลงกันไม่ได้ ให้ประธานสภาชั่วคราวจับสลากว่าใครจะจับสลากก่อน

 (3.3) บัตรสลาก ต้องมีชนิด สี และขนาดเหมือนกัน มีจำนวนเท่าคนที่มีคะแนนสูงสุดเท่ากัน และเขียนว่า “ได้รับเลือกเป็นประธานสภาท้องถิ่น” 1 บัตร นอกนั้นเป็น “ไม่ได้รับเลือก
เป็นประธานสภาท้องถิ่น”

 **การรายงานผล**

 ประธานสภาชั่วคราวมีหน้าที่รายงานผลต่อนายอำเภอ ภายใน 7 วัน นับแต่วันเลือก

 **1.2.2) การเลือกรองประธานสภาองค์การบริหารส่วนตำบล**

 เมื่อมีการเลือกประธานสภาได้แล้ว ให้สภาดำเนินการเลือกรองประธานสภา และเลขานุการสภา ซึ่งการเลือกรองประธานสภา และเลขานุการสภานี้จะต้องเลือกในการประชุมสภาครั้งแรก

 จำนวนรองประธานสภาสามารถมีได้ตามที่กฎหมายกำหนด ซึ่งองค์การบริหารส่วนตำบลให้มีรองประธานสภาได้ จำนวน 1 คน

 **การเสนอชื่อ**

 วิธีการเลือกรองประธานสภา ให้ใช้วิธีเดียวกับการเลือกประธานสภา
ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติม
ข้อ 8 วรรคหนึ่ง

 **การรายงานผล**

 ประธานสภาชั่วคราวมีหน้าที่รายงานผลต่อนายอำเภอ ภายใน 7 วัน นับแต่วันเลือก

 **1.2.3) การเลือกเลขานุการสภาองค์การบริหารส่วนตำบล**

ให้สภาองค์การบริหารส่วนตำบลเลือกปลัดองค์การบริหารส่วนตำบล
หรือสมาชิกสภาองค์การบริหารส่วนตำบลคนหนึ่งเป็นเลขานุการองค์การบริหารส่วนตำบล

วิธีการเลือกเลขานุการสภา ให้ประธานสภาใช้วิธีเดียวกับการเลือก
รองประธานสภา ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547
และที่แก้ไขเพิ่มเติม ข้อ 13 วรรคหนึ่ง มาใช้บังคับโดยอนุโลม และเมื่อได้เลขานุการสภาองค์การบริหาร
ส่วนตำบลแล้ว ให้เลขานุการสภาองค์การบริหารส่วนตำบลชั่วคราวพ้นจากตำแหน่ง

 **2.** **แนวทางปฏิบัติในการประชุมสภาองค์การบริหารส่วนตำบลครั้งแรก**

 2.1 ภายหลังประกาศผลการเลือกตั้งสมาชิกสภาองค์การบริหารส่วนตำบลครบตามจำนวนแล้ว ให้องค์การบริหารส่วนตำบลรายงานต่อนายอำเภอ เพื่อพิจารณากำหนดให้สมาชิกสภาองค์การบริหารส่วนตำบลได้มาประชุมสภาองค์การบริหารส่วนตำบลครั้งแรกภายในสิบห้าวัน ตามมาตรา 53 วรรคสอง แห่งพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติม และข้อ 6 ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติม

 อนึ่ง กรณีคณะกรรมการการเลือกตั้งได้ประกาศผลการเลือกตั้งสมาชิกสภาองค์การบริหารส่วนตำบลแล้ว แต่มีสมาชิกสภาองค์การบริหารส่วนตำบลที่ได้รับเลือกไม่ครบตามจำนวนที่กฎหมายกำหนด หากมีเกินกึ่งหนึ่งแต่ต้องไม่น้อยกว่าห้าคน ถ้ามีความจำเป็นต้องเรียกประชุมสภาองค์การบริหารส่วนตำบลนั้น ก็สามารถเรียกประชุมและปฏิบัติหน้าที่ได้ โดยในระหว่างนั้นให้ถือว่าสมาชิกสภาองค์การบริหารส่วนตำบลนั้นประกอบด้วยสมาชิกเท่าที่มีอยู่ ตามมาตรา 17 วรรคสาม แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562 ทั้งนี้ การพิจารณาถึงความจำเป็นดังกล่าว จะต้องพิจารณาเป็นกรณีไป ซึ่งนายอำเภอควรพิจารณาว่าในระหว่างนั้นมีภารกิจใดอันจำเป็นที่สภาองค์การบริหารส่วนตำบล ต้องปฏิบัติตามอำนาจหน้าที่ของตนตามที่กฎหมายบัญญัติโดยไม่อาจหลีกเลี่ยงหรือปฏิบัติเป็นอย่างอื่นได้ และไม่อาจรอให้คณะกรรมการการเลือกตั้งประกาศผลการเลือกตั้งสมาชิกสภาองค์การบริหารส่วนตำบล ให้ครบตามจำนวนที่พึงมีตามที่กฎหมายกำหนดได้ จึงจะเรียกประชุมสภาองค์การบริหารส่วนตำบลครั้งแรกและสภาองค์การบริหารส่วนตำบลสามารถปฏิบัติหน้าที่ที่จำเป็นดังกล่าวต่อไป เทียบเคียงกับหนังสือกระทรวงมหาดไทย ด่วนที่สุด ที่ มท 0804.3/2998 ลงวันที่ 23 กุมภาพันธ์ 2564 เรื่อง หารือการเปิดประชุมสภาองค์การบริหารส่วนจังหวัดครั้งแรก ซึ่งจังหวัดชัยภูมิได้แจ้งเวียนหนังสือฉบับดังกล่าวให้อำเภอ
เพื่อนำไปใช้ประกอบการพิจารณาตามอำนาจหน้าที่แล้ว ตามหนังสือจังหวัดชัยภูมิ ที่ ชย 0023.4/3326
ลงวันที่ 9 มีนาคม 2564

 2.2 ในการประชุมสภาองค์การบริหารส่วนตำบลครั้งแรก เมื่อนายอำเภอเปิดประชุมสภาองค์การบริหารส่วนตำบลแล้ว ให้ปลัดองค์การบริหารส่วนตำบลเป็นเลขานุการสภาองค์การบริหารส่วนตำบลชั่วคราว โดยให้เชิญสมาชิกสภาองค์การบริหารส่วนตำบลผู้มีอายุมากที่สุดซึ่งอยู่ในที่ประชุมสภาองค์การบริหารส่วนตำบลคราวนั้น เป็นประธานสภาองค์การบริหารส่วนตำบลชั่วคราว

 2.3 การเลือกประธานสภาองค์การบริหารส่วนตำบล ให้สมาชิกสภาองค์การบริหาร
ส่วนตำบลแต่ละคนมีสิทธิเสนอชื่อสมาชิกสภาองค์การบริหารส่วนตำบลคนหนึ่งที่ตนเห็นว่าสมควรให้เป็น
ผู้ดำรงตำแหน่งประธานสภาองค์การบริหารส่วนตำบล การเสนอนั้นต้องมีสมาชิกสภาองค์การบริหารส่วนตำบลรับรองไม่น้อยกว่าสองคน โดยให้สมาชิกสภาองค์การบริหารส่วนตำบลแต่ละคนมีสิทธิรับรองได้เพียงครั้งเดียว
ชื่อที่เสนอไม่จำกัดจำนวน และให้สมาชิกสภาองค์การบริหารส่วนตำบลลงคะแนนเลือกจากชื่อเหล่านั้น โดยวิธีเขียนชื่อตัวและชื่อสกุลของผู้ที่ถูกเสนอชื่อคนละหนึ่งชื่อ เมื่อตรวจนับแล้วให้ประธานที่ประชุมประกาศคะแนน
ต่อที่ประชุมสภาองค์การบริหารส่วนตำบล ผู้ได้คะแนนสูงสุดเป็นผู้ได้รับเลือก ถ้ามีผู้ได้คะแนนสูงสุดเท่ากันหลายคนให้เลือกใหม่เฉพาะผู้ที่ได้คะแนนสูงสุดนั้น โดยใช้วิธีเดิม ถ้าผลการเลือกใหม่ปรากฏว่ายังมีผู้ได้คะแนนสูงสุดเท่ากันอีก ให้ใช้วิธีจับสลากเฉพาะผู้ได้คะแนนสูงสุดเท่ากัน ตามข้อ 8 ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติม อนึ่ง หากมีการเสนอชื่อผู้สมควรได้รับการแต่งตั้งเพียงหนึ่งคน ให้ถือว่าผู้นั้นได้รับเลือก ตามข้อ 14 ของระเบียบกระทรวงมหาดไทยดังกล่าวข้างต้น

 2.4 ในการเลือกประธานสภาองค์การบริหารส่วนตำบลในการประชุมสภาองค์การบริหาร
ส่วนตำบลครั้งแรก ให้นายอำเภอดำเนินการแต่งตั้งทันทีเมื่อการเลือกประธานสภาองค์การบริหารส่วนตำบลแล้วเสร็จ และให้ประธานสภาองค์การบริหารส่วนตำบลที่ได้รับแต่งตั้งปฏิบัติหน้าที่ประธานที่ประชุมสภาองค์การบริหารส่วนตำบลในครั้งนั้นต่อไป ตามมาตรา 48 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติม และข้อ 9 ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติม ทั้งนี้ เมื่อมีคำสั่งแต่งตั้งประธานสภาองค์การบริหารส่วนตำบลแล้ว ประธานสภาองค์การบริหารส่วนตำบลชั่วคราวพ้นจากตำแหน่ง ตามข้อ 10 (3) ของระเบียบกระทรวงมหาดไทยดังกล่าวข้างต้น

 2.5 เมื่อมีประธานสภาองค์การบริหารส่วนตำบลแล้ว ให้สภาองค์การบริหารส่วนตำบล
เลือกรองประธานสภาองค์การบริหารส่วนตำบล เลขานุการสภาองค์การบริหารส่วนตำบล โดยให้นำวิธีการเลือกประธานสภาองค์การบริหารส่วนตำบลมาใช้บังคับโดยอนุโลม ตามข้อ 12 และข้อ 13 ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติม และให้ประธานสภาองค์การบริหารส่วนตำบลนำปรึกษาในที่ประชุมเกี่ยวกับการประชุมสมัยสามัญ ว่าการประชุมสมัยสามัญประจำปีแต่ละสมัยในปีนั้นจะเริ่มเมื่อใด แต่ละสมัยในปีนั้นมีกำหนดกี่วัน กับให้กำหนดวันเริ่มประชุมสมัยประชุมสามัญประจำปีสมัยแรกของปีถัดไปและมีกำหนดกี่วัน ตามข้อ 11 (3) ของระเบียบกระทรวงมหาดไทยดังกล่าวข้างต้น

**นายพิทักษ์ โคตรภูเขียว**

**สมาชิกสภาองค์การบริหารส่วนตำบลกวางโจน ทำหน้าที่ประธานสภา ฯ (ชั่วคราว)**

เรียน ท่านนายอำเภอภูเขียว ท่านสมาชิกสภาองค์การบริหารส่วนตำบลผู้ทรงเกียรติ ท่านปลัดองค์การบริหารส่วนตำบลกวางโจน หัวหน้าส่วนราชการองค์การบริหารส่วนตำบลกวางโจน และท่านผู้เข้าร่วมประชุมทุกท่าน กระผมนายพิทักษ์ โคตรภูเขียว ขอขอบพระคุณท่านนายอำเภอ ที่มาเป็นเกียรติเปิดประชุมสภาองค์การบริหารส่วนตำบลกวางโจนครั้งแรก ประจำปี พ.ศ.๒๕๖๕ ในวันนี้ กระผม ในฐานะประธานสภาองค์การบริหารส่วนตำบลฯ ชั่วคราว ขอเข้าสู่ระเบียบวาระต่อไปครับ

**นายพิทักษ์ โคตรภูเขียว**

**สมาชิกสภาองค์การบริหารส่วนตำบลกวางโจน ทำหน้าที่ประธานสภา ฯ (ชั่วคราว)**

ประธานสภาองค์การบริหารส่วนตำบลฯ (ชั่วคราว) แจ้งให้ที่ประชุมทราบจำนวนสมาชิกสภาองค์การบริหารส่วนตำบลกวางโจน ที่ปฏิบัติหน้าที่ทั้งหมด จำนวน ๑๘ ท่าน มีสมาชิกลงชื่อเข้าร่วมประชุม จำนวน ๑๘ ท่าน ขอให้ท่านสมาชิกสภาองค์การบริหารส่วนตำบลกวางโจน ทุกท่านได้แนะนำตนเอง เริ่มจากแถวแรกนะครับ

**(สมาชิกสภาองค์การบริหารส่วนตำบลกวางโจน แนะนำตนเอง)**

**ระเบียบวาระที่ ๒** **เรื่อง การเลือกประธานสภาองค์การบริหารส่วนตำบลกวางโจน**

**นายพิทักษ์ โคตรภูเขียว**

**สมาชิกสภาองค์การบริหารส่วนตำบลกวางโจน ทำหน้าที่ประธานสภา ฯ (ชั่วคราว)**

ประธานสภาฯ ชั่วคราวเชิญเลขานุการฯ ชั่วคราว ได้แจ้งรายละเอียด วิธีการเลือก การลงคะแนนและอำนาจหน้าที่ของประธานสภาฯ ให้สมาชิกสภาฯ ทราบ

**นายชลอ บุญเพ็ง**

**ปลัดองค์การบริหารส่วนตำบลกวางโจน**

ปลัดองค์การบริหารส่วนตำบลฯ เลขานุการฯเรียน ประธานสภาองค์การบริหารส่วนตำบลกวางโจน (ชั่วคราว) และสมาชิกสภาองค์การบริหารส่วนตำบลกวางโจน ผู้ทรงเกียรติทุกท่าน สำหรับวิธีการเลือกประธานสภาองค์การบริหารส่วนตำบลกวางโจน มีขั้นตอนดำเนินการ ดังนี้

 ข้อ ๑ ตามพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติม มาตรา 48 ให้สภาองค์การบริหารส่วนตำบลมีประธานสภาและรองประธานสภาคนหนึ่ง ซึ่งนายอำเภอแต่งตั้งจากสมาชิกสภาองค์การบริหารส่วนตำบลตามมติของสภาองค์การบริหารส่วนตำบล

 ข้อ ๒ ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติม ข้อ ๘ กล่าวโดยสรุป ให้สมาชิกสภาท้องถิ่นแต่ละคนมีสิทธิเสนอชื่อสมาชิกสภาท้องถิ่น คนหนึ่งที่ตนเห็นสมควรให้เป็นผู้ดำรงตำแหน่งประธานสภาท้องถิ่น

 ข้อ ๓ ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติม ข้อ ๑๔ ในการเลือกประธานสภาท้องถิ่น รองประธานสภาท้องถิ่น หรือเลขานุการสภาท้องถิ่น ถ้ามีการเสนอชื่อผู้สมควรได้รับการแต่งตั้งเพียงตำแหน่งละหนึ่งคน ให้ถือว่าผู้นั้นได้รับเลือก

วิธีการเลือก

 (1) ให้สมาชิกสภา 1 คน สามารถเสนอชื่อผู้สมควรได้รับการแต่งตั้งให้เป็นประธานสภาเพียง 1 ชื่อ

 (2) ผู้ที่ถูกเสนอชื่อจะต้องมีสมาชิกสภาออกเสียงรับรองอย่างน้อย 2 คน แต่ละคนมีสิทธิรับรองได้เพียงครั้งเดียว

 (๓) ชื่อที่เสนอไม่จำกัดจำนวน และให้สมาชิกลงคะแนนเลือกจากชื่อเหล่านั้น

 (๔) หากมีการเสนอชื่อผู้สมควรได้รับการแต่งตั้งให้เป็นประธานสภาเพียง 1 คน ให้ถือว่าผู้นั้นได้รับเลือก (ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติม ข้อ 14)

**วิธีการลงคะแนน**

 ให้สมาชิกสภาเขียนชื่อตัว และชื่อสกุลของผู้ถูกเสนอ จำนวน 1 ชื่อ และให้สมาชิกสภาหย่อนบัตรที่เขียนชื่อเหมือนการลงคะแนนลับ ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติม ข้อ 75 วรรคสาม โดยประธานสภาชั่วคราวเป็นผู้เรียกสมาชิกสภาตามลำดับอักษร นำบัตรมาใส่ในหีบที่จัดไว้ต่อหน้าประธานที่ประชุม

**วิธีการตรวจนับคะแนน**

 ให้ประธานสภาชั่วคราวเชิญสมาชิกสภาไม่น้อยกว่า 2 คน มาช่วยนับคะแนน โดยที่ผู้ได้รับเลือกเป็นประธานสภามีคุณสมบัติ ดังนี้

 (1) เมื่อตรวจนับคะแนนแล้ว ให้ประธานสภาฯ ชั่วคราว ประกาศคะแนนต่อที่ประชุมสภา ผู้ที่ได้คะแนนสูงสุดเป็นผู้ได้รับเลือก

 (2) หากมีผู้ที่ได้รับคะแนนเท่ากัน ให้ลงคะแนนใหม่ (เฉพาะผู้ที่ได้รับคะแนนสูงสุดเท่ากัน) โดยวิธีเดิมอีกครั้ง

 (3) หากคะแนนยังเท่ากันอีกให้ใช้วิธีจับสลาก (เฉพาะผู้ที่ได้รับคะแนนสูงสุดเท่ากัน) โดยวิธีการจับสลากนี้ให้เป็นไปตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติม ข้อ 8 วรรคสาม ดังนี้

 (3.1) ประธานสภาชั่วคราวจัดให้ตกลงกันว่าใครจะจับสลากก่อน

 (3.2) ถ้าตกลงกันไม่ได้ ให้ประธานสภาชั่วคราวจับสลากว่าใครจะจับสลากก่อน

 (3.3) บัตรสลาก ต้องมีชนิด สี และขนาดเหมือนกัน มีจำนวนเท่าคนที่มีคะแนนสูงสุดเท่ากัน และเขียนว่า “ได้รับเลือกเป็นประธานสภาท้องถิ่น” 1 บัตร นอกนั้นเป็น “ไม่ได้รับเลือกเป็นประธานสภาท้องถิ่น”

**อำนาจหน้าที่ของประธานสภาฯ**  ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติม ข้อ ๑๖ ได้กำหนดอำนาจหน้าที่ของประธานสภา ดังนี้

 (๑) ดำเนินกิจการของสภาท้องถิ่นตามที่กฎหมายกำหนด

 (๒) เป็นประธานของที่ประชุมสภาท้องถิ่น เว้นแต่ในขณะที่เข้ากล่าวอภิปรายสนับสนุนหรือคัดค้านญัตติในที่ประชุมสภาท้องถิ่น

 (๓) บังคับบัญชาการงานในสภาท้องถิ่น

 (๔) รักษาความสงบเรียบร้อยในสภาท้องถิ่น

 (๕) เป็นผู้แทนสภาท้องถิ่นในกิจการภายนอก

 (๖) อำนาจและหน้าที่อื่นตามที่มีกฎหมายกำหนดไว้ หรือตามที่กำหนดไว้ในระเบียบนี้

 การลงคะแนน เจ้าหน้าที่ได้เตรียมบัตรการลงคะแนน ใช้วิธีเขียนชื่อตัวและชื่อสกุลของผู้ที่ถูกเสนอคนละหนึ่งชื่อ

**ประธานสภาฯ ชั่วคราว** ต่อไปขอเชิญท่านสมาชิกสภาองค์การบริหารส่วนตำบลกวางโจน ทุกท่าน

เสนอชื่อสมาชิกสภาฯ ผู้ที่เห็นสมควรจะเป็นประธานสภาองค์การบริหารส่วนตำบลกวางโจน พร้อมผู้รับรอง ๒ ท่าน เชิญท่านสมาชิกสภาองค์การบริหารส่วนตำบลกวางโจน

**นายโสภิญ กัณหาเขียว**

**สมาชิกสภาองค์การบริหารส่วนตำบลกวางโจน หมู่ที่ ๙**

เสนอรายชื่อเป็นประธานสภาองค์การบริหารส่วนตำบลกวางโจน คือนาย สำเรียง เชื้ออ่อน สมาชิกสภาองค์การบริหารส่วนตำบลกวางโจน หมู่ที่ ๑๔

**นายพิทักษ์ โคตรภูเขียว**

**สมาชิกสภาองค์การบริหารส่วนตำบลกวางโจน ทำหน้าที่ประธานสภา ฯ (ชั่วคราว)**

ขอผู้รับรอง

ผู้รับรองคนที่ ๑ นายสมบูรณ์ เกิดมงคล ส.อบต.หมู่ที่ ๕

 ผู้รับรองคนที่ ๒ นายสมฤทธิ์ รัตนประทุม ส.อบต.หมู่ที่ ๑๘

**นายพิทักษ์ โคตรภูเขียว**

**สมาชิกสภาองค์การบริหารส่วนตำบลกวางโจน ทำหน้าที่ประธานสภา ฯ (ชั่วคราว)**

 มีผู้เสนอคนต่อไป

**นายสมพิศ ผมเวียง**

**สมาชิกสภาองค์การบริหารส่วนตำบลกวางโจน หมู่ที่ ๖**

เสนอรายชื่อเป็นประธานสภาองค์การบริหารส่วนตำบลกวางโจน คือนายประยงค์ ประชามอญ สมาชิกสภาองค์การบริหารส่วนตำบลกวางโจน หมู่ที่ ๑๓

**นายพิทักษ์ โคตรภูเขียว**

**สมาชิกสภาองค์การบริหารส่วนตำบลกวางโจน ทำหน้าที่ประธานสภา ฯ (ชั่วคราว)**

ขอผู้รับรอง

ผู้รับรองคนที่ ๑ นางลัดดาพร พันธ์สง่า ส.อบต.หมู่ที่ ๑๒

 ผู้รับรองคนที่ ๒ นางสุนัดดา สุริยันต์ ส.อบต.หมู่ที่ ๑

**นายสำเรียง เชื้ออ่อน**

**สมาชิกสภาองค์การบริหารส่วนตำบลกวางโจน หมู่ที่ ๑๔ (ผู้ได้รับการเสนอเป็นประธานสภา ฯ)**

เรียนท่านประธานสภาฯ ที่เคารพ ท่านปลัด ท่านสมาชิกสภาฯ ผู้ทรงเกียรติและผู้เข้าร่วมประชุมทุกท่านครับ กระผมนายสำเรียง เชื้ออ่อน สมาชิกสภาองค์การบริหารส่วนตำบลกวางโจน หมู่ที่ ๑๔ ยินดีรับ

**นายประยงค์ ประชามอญ**

**สมาชิกสภาองค์การบริหารส่วนตำบลกวางโจน หมู่ที่ ๑๓ (ผู้ได้รับการเสนอเป็นประธานสภา ฯ)**

เรียนท่านประธานสภาฯ ที่เคารพ ท่านปลัด ท่านสมาชิกสภาฯ ผู้ทรงเกียรติและผู้เข้าร่วมประชุมทุกท่านครับ กระผมนายประยงค์ ประชามอญ สมาชิกสภาองค์การบริหารส่วนตำบลกวางโจน หมู่ที่ ๑๓ ยินดีรับ

**นายพิทักษ์ โคตรภูเขียว**

**สมาชิกสภาองค์การบริหารส่วนตำบลกวางโจน ทำหน้าที่ประธานสภา ฯ (ชั่วคราว)**

มีสมาชิกสภาฯ ท่านใดจะเสนอชื่อสมาชิกสภาฯ ผู้ที่เห็นสมควรจะเป็นประธานสภาองค์การบริหารส่วนตำบลกวางโจน อีกหรือไม่ กระผมจะนับ ๑-๒-๓ นะครับ ๑-๒-๓ ไม่มีสมาชิกสภาฯ เสนอนะครับ ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติม ข้อ ๑๔ บัญญัติว่า “ในการเลือกประธานสภาท้องถิ่น รองประธานสภาท้องถิ่น หรือเลขานุการสภาท้องถิ่น ถ้ามีการเสนอชื่อผู้สมควรได้รับการแต่งตั้งเพียงตำแหน่งละหนึ่งคน ให้ถือว่าผู้นั้นได้รับเลือก” นะครับ เป็นอันว่าสมาชิกสภาฯ ได้เสนอชื่อผู้ที่เห็นสมควรจะเป็นประธานสภาองค์การบริหารส่วนตำบลกวางโจน มี ๒ คน ซึ่งจะลงคะแนนต่อไป

 ผลการลงคะแนนในการเลือกประธานสภาองค์การบริหารส่วนตำบลกวางโจน ผลคะแนนดังนี้

นายสำเรียง เชื้ออ่อน ได้ ๘ คะแนนเสียง นายประยงค์ ประชามอญ ได้ ๑๐ คะแนนเสียง ดังนั้น นายประยงค์ ประชามอญ ได้รับการแต่งตั้งเป็นประธานสภาองค์การบริหารส่วนตำบลกวางโจน

 ลำดับต่อไป **(นายอำเภอแต่งตั้งประธานสภาฯ)**

**นายพิทักษ์ โคตรภูเขียว**

**สมาชิกสภาองค์การบริหารส่วนตำบลกวางโจน ทำหน้าที่ประธานสภา ฯ (ชั่วคราว)**

 ขอเชิญท่านประยงค์ ประชามอญ ขึ้นทำหน้าที่ประธานสภาองค์การบริหารส่วนตำบลกวางโจน และ

ดำเนินการประชุมตามระเบียบวาระต่อไป สำหรับกระผม ก็พ้นจากตำแหน่งประธานสภาฯ ชั่วคราว ขอเรียนเชิญครับ

**ระเบียบวาระที่ ๓ เรื่องเลือกตั้งรองประธานสภาองค์การบริหารส่วนตำบลกวางโจน**

**นายประยงค์ ประชามอญ**

**ประธานสภา ฯ**

 กราบเรียนท่านนายอำเภอภูเขียว ท่านปลัดองค์การบริหารส่วนตำบลกวางโจน ท่านสมาชิกสภาฯ ผู้

ทรงเกียรติ และผู้เข้าร่วมประชุมทุกท่านครับ ก่อนอื่น กระผม ต้องขอกราบขอบพระคุณเพื่อนสมาชิกสภาองค์การ

บริหารส่วนตำบลกวางโจน ที่ได้ไว้วางใจมอบหมายหน้าที่อันสำคัญให้กระผม ได้ทำหน้าที่ประธานสภาองค์การบริหาร

ส่วนตำบลกวางโจน กระผมขอทำหน้าที่ประธานสภาองค์การบริหารส่วนตำบลกวางโจน ในการประชุมในวาระที่ ๓ ต่อไป

ต่อไปเป็นการประชุมในวาระที่ ๓ เป็นการเลือกรองประธานสภาฯ เชิญสมาชิกสภาองค์การบริหารส่วนตำบลกวางโจน

ได้เสนอรายชื่อ เพื่อแต่งตั้งเป็นรองประธานสภา ต่อไป เชิญครับ

**นางสุนัดดา สุริยันต์**

**สมาชิกสภา ฯ หมู่ที่ ๑**

เรียนท่านประธานสภาที่เคารพ ประธานสภาองค์การบริหารส่วนตำบลกวางโจน ท่านปลัด ท่านสมาชิก ผู้ทรงเกียรติและผู้เข้าร่วมประชุมทุกท่าน ข้าพเจ้านางสุนัดดา สุริยันต์ สมาชิกสภาองค์การบริหารส่วนตำบลกวางโจน หมู่ที่ ๑ ขอเสนอนางรัดดาพร พันธ์สง่า สมาชิกสภาองค์การบริหารส่วนตำบลกวางโจน หมู่ที่ ๑๒
เป็นรองประธานสภาองค์การบริหารส่วนตำบลกวางโจน

**นายประยงค์ ประชามอญ**

**ประธานสภาฯ**

 ขอผู้รับรองด้วยครับ

 ๑. นายสมพิศ ผมเวียง ส.อบต. หมู่ที่ ๖

 ๒. นางสำราญ บุญจิตร ส.อบต. หมู่ที่ ๑๑

 ผู้รับรองถูกต้องครับ

**นางรัดดาพร พันธ์สง่า**

**สมาชิกสภาองค์การบริหารส่วนตำบลกวางโจน หมู่ที่ ๑๑**

เรียนประธานสภาองค์การบริหารส่วนตำบลกวางโจน ท่านสมาชิกสภาฯ ได้เสนอชื่อผู้เป็นรองประธานสภาฯ คือ นางรัดดาพร พันธ์สง่า นั่นก็คือตัวดิฉันเองคะ ดิฉันนางรัดดาพร พันธ์สง่า สมาชิกสภาองค์การบริหารส่วนตำบลกวางโจน หมู่ที่ ๑๑ ยินดีรับค่ะ

**นายประยงค์ ประชามอญ**

**ประธานสภาฯ**

 มีสมาชิกสภาฯ ท่านใดจะเสนอชื่อสมาชิกสภาฯ ผู้ที่เห็นสมควรจะเป็นประธานสภาองค์การบริหารส่วนตำบลกวางโจน อีกหรือไม่ เชิญสมาชิกสภาองค์การบริหารส่วนตำบลกวางโจน เสนอรายชื่อลำดับต่อไป

**นางเมตร นิลบรรพต**

**สมาชิกสภา ฯ หมู่ที่ ๑๕**

เรียนท่านประธานสภาที่เคารพ ท่านนายกองค์การบริหารส่วนตำบลกวางโจน ท่านประธานสภา

องค์การบริหารส่วนตำบกวางโจน ท่านปลัด ท่านสมาชิก ผู้ทรงเกียรติและผู้เข้าร่วมประชุมทุกท่านค่ะ ดิฉัน นางเมตร

นิลบรรพต สมาชิกสภาฯ หมู่ที่ ๑๕ ขอเสนอ นายบุญยัง โพธิ์พรหม สมาชิกสภาองค์การบริหารส่วนตำบลกวางโจน

หมู่ที่ ๘ เป็นรองประธานสภาองค์การบริหารส่วนตำบลกวางโจน

**นายประยงค์ ประชามอญ**

**ประธานสภา ฯ**

ขอผู้รับรองด้วยครับ

 ๑. นายพลวัตร ธีรโชติพันธ์ ส.อบต.หมู่ที่ ๑๗

 ๒. นายพินิจ อุปมัย ส.อบต.หมู่ที่ ๑๖

 ผู้รับรองถูกต้องครับ

 ขอถามท่านบุญยัง โพธิ์พรหม ส.อบต.หมู่ที่ ๘ ท่านยินดีหรือไม่ครับ

**นายบุญยัง โพธิ์พรหม**

**สมาชิกสภา ฯ หมู่ที่ ๘ (ผู้ที่ได้รับการเสนอ)**

 เรียนท่านประธานสภาฯ ที่เคารพ ประธานสภาองค์การบริหารส่วนตำบล กวางโจน ท่านปลัด ท่านสมาชิกสภาฯ ผู้ทรงเกียรติและผู้เข้าร่วมประชุมทุกท่านครับ กระผมนายบุญยัง โพธิ์พรหมสมาชิกสภาองค์การบริหารส่วนตำบลกวางโจน หมู่ที่ ๘ ยินดีรับ

**นายประยงค์ ประชามอญ**

**ประธานสภาฯ**

 มีท่านสมาชิกสภาฯ ท่านใดจะเสนอชื่อสมาชิกสภาฯ ผู้ที่เห็นสมควรจะเป็นรองประธานสภาองค์การบริหารส่วนตำบลกวางโจน อีกหรือไม่ครับ เป็นอันสรุปว่า มีเสนอมาเพียง ๒ ท่าน คือ นางรัดดาพร พันธ์สง่า สมาชิกสภาฯ หมู่ที่ ๑๒ และนายบุญยัง โพธิ์พรหม สมาชิกสภา ฯ หมู่ที่ ๙ โดยกระผม จะอ่านรายชื่อสมาชิกสภาฯ เรียงตามลำดับตามตัวอักษรนะครับ และวิธีการลงคะแนน ใช้วิธีเขียนชื่อตัวและชื่อสกุลของผู้ที่ถูกเสนอคนละหนึ่งชื่อครับ **(อ่านชื่อสมาชิกสภาฯ ตามลำดับ )**

**........................ สมาชิกสภาฯ ลงคะแนน .................................**

**นายประยงค์ ประชามอญ**

**ประธานสภาฯ**

ท่านสมาชิกสภาฯ ลงคะแนนเรียบร้อยแล้วนะครับ เชิญท่านสมาชิกสภาฯ จำนวน ๒ คน ตรวจนับคะแนนครับ เชิญท่านสุนัดดา สุริยันต์ ส.อบต.หมู่ที่ ๑ และท่าน นายโสภิญ กัณหาเขียว ส.อบต.หมู่ที่ ๙ มาช่วยตรวจนับคะแนนครับ ขอบคุณครับ

 ท่านสมาชิกสภาฯ ทุกท่านครับ ผู้ที่ได้คะแนนสูงสุด คือ นายบุญยัง โพธิ์พรหม ส.อบต.หมู่ที่ ๘ได้คะแนน ๑๑ คะแนน งดออกเสียง - เสียง **(ถ้ามีงดออกเสียง)** และ นางรัดดาพร พันธ์สง่า ส.อบต.หมู่ที่ ๑๑ ได้คะแนน ๗ คะแนน งดออกเสียง เสียง **(ถ้ามีงดออกเสียง)** และผู้ที่ได้คะแนนสูงสุด คือ นายบุญยัง โพธิ์พรหม ส.อบต.กวางโจน หมู่ที่ ๘ ได้คะแนน ๑๑ คะแนน เป็นผู้ได้รับเลือกเป็นรองประธานสภาองค์การบริหารส่วนตำบลกวางโจน

**(นายอำเภอแต่งตั้งประธานสภาฯ)**

**ระเบียบวาระที่ ๔ เรื่องเลือกเลขานุการสภาองค์การบริหารส่วนตำบลกวางโจน**

**นายประยงค์ ประชามอญ**

**ประธานสภา ฯ**

 ในลำดับ เป็นการเลือกตั้งเลขานุการสภาองค์การบริหารส่วนตำบลกวางโจน เชิญสมาชิกสภาองค์การ

บริหารส่วนตำบลกวางโจนได้เสนอรายชื่อ เพื่อแต่งตั้งเป็นเลขานุการสภา ฯ ต่อไป เชิญครับ

**นายสมพิศ ผมเวียง**

**สมาชิกสภา ฯ หมู่ที่ ๖**

เรียนท่านประธานสภาที่เคารพ ประธานสภาองค์การบริหารส่วนตำบลกวางโจน ท่านปลัด ท่านสมาชิก ผู้ทรงเกียรติและผู้เข้าร่วมประชุมทุกท่าน ข้าพเจ้านายสมพิศ ผมเวียง สมาชิกสภาองค์การบริหารส่วนตำบลกวางโจน หมู่ที่ ๖ ขอเสนอนายชลอ บุญเพ็ง ปลัดองค์การบริหารส่วนตำบกวางโจน เป็นเลขานุการสภาองค์การบริหารส่วนตำบลกวางโจน

**นายประยงค์ ประชามอญ**

**ประธานสภาฯ**

 ขอผู้รับรองด้วยครับ

 ๑. นางลัดดาพร พันธ์สง่า ส.อบต.หมู่ที่ ๑๒

 ๒. นางสุนัดดา สุริยันต์ ส.อบต. หมู่ที่ ๑

 ผู้รับรองถูกต้องครับ

**นายชลอ บุญเพ็ง**

**ปลัดองค์การบริหารส่วนตำบลกวางโจน**

เรียนท่านประธานสภาองค์การบริหารส่วนตำบลกวางโจน ท่านสมาชิกสภาฯ ได้เสนอชื่อผู้เป็นเลขานุการสภาฯ คือ นายชลอ บุญเพ็ง ปลัดองค์การบริหารส่วนตำบกวางโจน นั่นก็คือตัวข้าพเจ้า นายชลอ บุญเพ็ง ปลัดองค์การบริหารส่วนตำบกวางโจน ยินดีรับครับ

**นายประยงค์ ประชามอญ**

**ประธานสภาฯ**

 มีสมาชิกสภาฯ ท่านใดจะเสนอชื่อสมาชิกสภาฯ ผู้ที่เห็นสมควรจะเป็นเลฃานุการสภาองค์การบริหารส่วนตำบลกวางโจน อีกหรือไม่ เชิญสมาชิกสภาองค์การบริหารส่วนตำบลกวางโจน เสนอรายชื่อลำดับต่อไป

**นายพินิจ อุปมัย**

**สมาชิกสภา ฯ หมู่ที่ ๑๖**

เรียนท่านประธานสภาที่เคารพ ท่านนายกองค์การบริหารส่วนตำบลกวางโจน ท่านประธานสภา

องค์การบริหารส่วนตำบกวางโจน ท่านปลัด ท่านสมาชิก ผู้ทรงเกียรติและผู้เข้าร่วมประชุมทุกท่านครับ ข้าพเจ้านาย

พินิจ อุปมัย สมาชิกสภาฯ หมู่ที่ ๑๖ ขอเสนอ นายนิยม มิ่งภูเขียว สมาชิกสภาองค์การบริหารส่วนตำบลกวางโจน

หมู่ที่ ๓ เป็นเลขานุการสภาองค์การบริหารส่วนตำบลกวางโจน ครับ

**นายประยงค์ ประชามอญ**

**ประธานสภา ฯ**

ขอผู้รับรองด้วยครับ

 ๑. นางเมตร นิลบรรพต ส.อบต.หมู่ที่ ๑๕

 ๒. นายสมฤทธิ์ รัตนประทุม ส.อบต.หมู่ที่ ๑๘

 ผู้รับรองถูกต้องครับ

 ขอถามท่านนิยม มิ่งภูเขียว ส.อบต.หมู่ที่ ๓ ท่านยินดีหรือไม่ครับ

**นายนิยม มิ่งภูเขียว**

**สมาชิกสภา ฯ หมู่ที่ ๓ (ผู้ที่ได้รับการเสนอ)** เรียนท่านประธานสภาฯ ที่เคารพ ประธานสภาองค์การบริหารส่วนตำบล กวางโจน ท่านปลัด ท่านสมาชิกสภาฯ ผู้ทรงเกียรติและผู้เข้าร่วมประชุมทุกท่านครับ กระผมนายนิยม มิ่งภูเขียวสมาชิกสภาองค์การบริหารส่วนตำบลกวางโจน หมู่ที่ ๓ ยินดีรับ

**นายประยงค์ ประชามอญ**

**ประธานสภาฯ**

 มีท่านสมาชิกสภาฯ ท่านใดจะเสนอชื่อสมาชิกสภาฯ ผู้ที่เห็นสมควรจะเป็นเลขานุการสภาองค์การบริหารส่วนตำบลกวางโจน อีกหรือไม่ครับ เป็นอันสรุปว่า มีเสนอมาเพียง ๒ ท่าน คือ นายชลอ บุญเพ็ง ปลัดองค์การบริหารส่วนตำบกวางโจน และนายนิยม มิ่งภูเขียว สมาชิกสภา ฯ หมู่ที่ ๓ โดยกระผม จะอ่านรายชื่อสมาชิกสภาฯ เรียงตามลำดับตามตัวอักษรนะครับ และวิธีการลงคะแนน ใช้วิธีเขียนชื่อตัวและชื่อสกุลของผู้ที่ถูกเสนอคนละหนึ่งชื่อครับ **(อ่านชื่อสมาชิกสภาฯ ตามลำดับ )**

**........................ สมาชิกสภาฯ ลงคะแนน ..............................**

**นายประยงค์ ประชามอญ**

**ประธานสภาฯ**

ท่านสมาชิกสภาฯ ลงคะแนนเรียบร้อยแล้วนะครับ เชิญท่านสมาชิกสภาฯ จำนวน ๒ คน ตรวจนับคะแนนครับ เชิญท่านสุนัดดา สุริยันต์ ส.อบต.หมู่ที่ ๑ และท่าน นายโสภิญ กัณหาเขียว ส.อบต.หมู่ที่ ๙ มาช่วยตรวจนับคะแนนครับ ขอบคุณครับ

 ท่านสมาชิกสภาฯ ทุกท่านครับ ผู้ที่ได้คะแนนสูงสุด คือ นายชลอ บุญเพ็ง ปลัดองค์การบริหารส่วนตำบกวางโจน ได้คะแนน ๑๐ คะแนน งดออกเสียง - เสียง **(ถ้ามีงดออกเสียง)** และ นายนิยม มิ่งภูเขียว ส.อบต.หมู่ที่ ๓ ได้คะแนน ๗ คะแนน งดออกเสียง เสียง **(ถ้ามีงดออกเสียง)** และผู้ที่ได้คะแนนสูงสุด คือ นายชลอ บุญเพ็ง ปลัดองค์การบริหารส่วนตำบกวางโจน ได้คะแนน ๑๐ คะแนน เป็นผู้ได้รับเลือกเป็นเลขานุการสภาองค์การบริหารส่วนตำบลกวางโจน

**(ประธานสภาแต่งตั้งประธานสภาฯ)**

**ระเบียบวาระที่ ๕ เรื่องอื่น ๆ**

**นายประยงค์ ประชามอญ**

**ประธานสภา ฯ**

 ต่อไปประธานสภาองค์การบริหารส่วนตำบลกวางโจน ขอนำเรื่องปรึกษาที่ประชุมเกี่ยวกับการประชุมสภา สมัยสามัญ ประจำปี พ.ศ. ๒๕๖๕ ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ และที่แก้ไขเพิ่มเติม ข้อ ๑๑ (3) ความว่า สำหรับองค์การบริหารส่วนตำบล ให้สภาองค์การบริหารส่วนตำบลกำหนดว่าปีนั้นจะมีสมัยประชุมสามัญประจำปีกี่สมัย แต่ละสมัยในปีนั้นจะเริ่มเมื่อใด แต่ละสมัยในปีนั้นมีกำหนดกี่วัน และกำหนดวันเริ่มประชุมสมัยประชุมสามัญประจำปีสมัยแรกของปีถัดไป และมีกำหนดกี่วัน เชิญสมาชิกสภาฯ เสนอครับ **(กรณีเห็นด้วย)**

**นายประยงค์ ประชามอญ**

**ประธานสภาฯ**

เรื่อง การกำหนดสมัยประชุมสามัญ สมัยที่ ๑ ประจำปี พ.ศ. ๒๕๖๕ เชิญท่านเลขานุการสภาฯ อ่าน

ระเบียบครับ

**นายชลอ บุญเพ็ง**

**เลขานุการสภาฯ**

ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ และที่แก้ไขเพิ่มเติม หมวด ๒ การประชุม ข้อ ๒๐ (๑) การประชุมสามัญ และข้อ ๒๑ วรรคหนึ่ง กำหนดว่า การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปี ของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป ให้ประธานสภาท้องถิ่นนำปรึกษาในที่ประชุมสามัญประจำปี สมัยแรกของแต่ละปี โดยให้นำความในข้อ ๑๑ มาใช้บังคับโดยอนุโลม

**ต่อไป เรื่อง การกำหนดสมัยประชุม สามัญ สมัยแรก ประจำปี พ.ศ.๒๕๖๕** เชิญสมาชิกสภาฯ เสนอครับ

**นายโสภิญ กัณหาเขียว**

**สมาชิกสภา ฯ หมู่ที่ ๙**

เรียนท่านประธานสภาฯ ที่เคารพ ท่านนายกองค์การบริหารส่วนตำบลกวางโจน ท่านปลัด

ท่านสมาชิก ผู้ทรงเกียรติและผู้เข้าร่วมประชุมทุกท่าน ครับ กระผมนายโสภิญ กัณหาเขียว สมาชิกสภาฯ หมู่ที่ ๙ ขอ

เสนอการกำหนดสมัยประชุม สามัญ สมัยแรก ประจำปี พ.ศ.๒๕๖๕ โดยมี กำหนด ๑๕ วัน เริ่มตั้งแต่วันที่ ๘ กุมภาพันธ์

๒๕๖๕ ถึงวันที่ ๒๒ กุมภาพันธ์ ๒๕๖๕

**นายประยงค์ ประชามอญ**

**ประธานสภาฯ**

ขอผู้รับรองด้วยครับ ผู้รับรองถูกต้องครับ มีสมาชิกสภาฯ ท่านใดจะเสนออีกหรือไม่ ถ้าไม่มี ประธาน

สภาฯ จะถือว่าที่ประชุมมีมติกำหนดสมัยประชุมสามัญ สมัยที่ ๑ ประจำปี พ.ศ. ๒๕๖๕ โดยมีกำหนด ๑๕ วัน เริ่มตั้งแต่

วันที่ ๘ กุมภาพันธ์ ๒๕๖๕ ถึงวันที่ ๒๒ กุมภาพันธ์ ๒๕๖๕ นะครับ

**ต่อไป เรื่อง การกำหนดสมัยประชุม สามัญ สมัยที่ ๒ ประจำปี พ.ศ. ๒๕๖๕** เชิญสมาชิกสภาฯ เสนอครับ เชิญท่าน

**นายสำเรียง เชื้ออ่อน**

**สมาชิกสภาฯ หมู่ที่ ๑๔**

เรียนท่านประธานสภาฯ ที่เคารพ ท่านนายกองค์การบริหารส่วนตำบลกวางโจน ท่านปลัด ท่าน

สมาชิก ผู้ทรงเกียรติและผู้เข้าร่วมประชุมทุกท่าน ครับ กระผมนายสำเรียง เชื้ออ่อน สมาชิกสภาองค์การบริหารส่วน

ตำบลกวางโจน หมู่ที่ ๑๔ ขอเสนอการกำหนดสมัยประชุม สามัญ สมัยที่ ๒ ประจำปี พ.ศ. ๒๕๖๕ โดยมีกำหนด ๑๕ วัน เริ่มตั้งแต่วันที่ ๒ พฤษภาคม ๒๕๖๕ ถึงวันที่ ๑๖ พฤษภาคม ๒๕๖๕

**นายประยงค์ ประชามอญ**

**ประธานสภาฯ**

ขอผู้รับรองด้วยครับ ผู้รับรองถูกต้องครับ มีสมาชิกสภาฯ ท่านใดจะเสนออีกหรือไม่ ถ้าไม่มี ประธาน

สภาฯ จะถือว่าที่ประชุมมีมติกำหนดสมัยประชุมสามัญ สมัยที่ ๒ ประจำปี พ.ศ. ๒๕๖๕ โดยมีกำหนด ๑๕ วัน เริ่มตั้งแต่

วันที่ ๒ พฤษภาคม ๒๕๖๕ ถึงวันที่ ๑๖ พฤษภาคม ๒๕๖๕ นะครับ

**ต่อไป เรื่อง การกำหนดสมัยประชุม สามัญ สมัยที่ ๓ ประจำปี พ.ศ. ๒๕๖๕** เชิญสมาชิกสภาฯ เสนอครับ เชิญท่าน

**นายสมฤทธิ์ รัตนประทุม**

**สมาชิกสภาฯ หมู่ที่ ๑๘**

เรียนท่านประธานสภาฯ ที่เคารพ ท่านนายกองค์การบริหารส่วนตำบลกวางโจน ท่านปลัด ท่าน

สมาชิก ผู้ทรงเกียรติและผู้เข้าร่วมประชุมทุกท่าน ครับ กระผมนายสมฤทธิ์ รัตนประทุม สมาชิกสภาองค์การบริหาร

ส่วนตำบลกวางโจน หมู่ที่ ๑๘ ขอเสนอการกำหนดสมัยประชุม สามัญ สมัยที่ ๓ ประจำปี พ.ศ. ๒๕๖๕ โดยมีกำหนด

๑๕ วัน เริ่มตั้งแต่วันที่ ๘ สิงหาคม ๒๕๖๕ ถึงวันที่ ๒๒ สิงหาคม ๒๕๖๕

**นายประยงค์ ประชามอญ**

**ประธานสภาฯ**

ขอผู้รับรองด้วยครับ ผู้รับรองถูกต้องครับ มีสมาชิกสภาฯ ท่านใดจะเสนออีกหรือไม่ ถ้าไม่มี ประธาน

สภาฯ จะถือว่าที่ประชุมมีมติกำหนดสมัยประชุมสามัญ สมัยที่ ๓ ประจำปี พ.ศ. ๒๕๖๕ โดยมีกำหนด ๑๕ วัน เริ่มตั้งแต่

วันที่ ๘ สิงหาคม ๒๕๖๕ ถึงวันที่ ๒๒ สิงหาคม ๒๕๖๕ นะครับ

**ต่อไป เรื่อง การกำหนดสมัยประชุม สามัญ สมัยที่ ๔ ประจำปี พ.ศ. ๒๕๖๕** เชิญสมาชิกสภาฯ เสนอครับ เชิญท่าน

**นายสมพิศ ผมเวียง**

**สมาชิกสภาฯ หมู่ที่ ๖**

เรียนท่านประธานสภาฯ ที่เคารพ ท่านนายกองค์การบริหารส่วนตำบลกวางโจน ท่านปลัด ท่าน

สมาชิก ผู้ทรงเกียรติและผู้เข้าร่วมประชุมทุกท่าน ครับ กระผมนายสมพิศ ผมเวียง สมาชิกสภาองค์การบริหาร

ส่วนตำบลกวางโจน หมู่ที่ ๖ ขอเสนอการกำหนดสมัยประชุม สามัญ สมัยที่ ๔ ประจำปี พ.ศ. ๒๕๖๕ โดยมีกำหนด

๑๕ วัน เริ่มตั้งแต่วันที่ ๑ ธันวาคม ๒๕๖๕ ถึงวันที่ ๑๕ ธันวาคม ๒๕๖๕

**นายประยงค์ ประชามอญ**

**ประธานสภาฯ**

ขอผู้รับรองด้วยครับ ผู้รับรองถูกต้องครับ มีสมาชิกสภาฯ ท่านใดจะเสนออีกหรือไม่ ถ้าไม่มี ประธาน

สภาฯ จะถือว่าที่ประชุมมีมติกำหนดสมัยประชุมสามัญ สมัยที่ ๔ ประจำปี พ.ศ. ๒๕๖๕ โดยมีกำหนด ๑๕ วัน เริ่มตั้งแต่

วันที่ ๑ ธันวาคม ๒๕๖๕ ถึงวันที่ ๑๕ ธันวาคม ๒๕๖๕ นะครับ

**นายประยงค์ ประชามอญ**

**ประธานสภาฯ**

มีสมาชิกท่านใดจะสอบถามเพิ่มเติมหรือมีเรื่องอื่นๆ ที่เสนอที่ประชุมอีกหรือไม่ (ให้เวลา) ถ้าไม่มี....ขอขอบคุณสมาชิกทุกท่านที่มาร่วมประชุมใน.....ครั้งนี้ ขอปิดประชุม

ปิดประชุมเวลา ๑๗.๐๐ น.

 ชลอ บุญเพ็ง

 (นายชลอ บุญเพ็ง)

 เลขานุการสภาองค์การบริหารส่วนตำบลกวางโจน

 ผู้จด/บันทึกรายงานการประชุม

คณะกรรมการตรวจบันทึกรายงานการประชุม

 (ลงชื่อ) ประธานกรรมการตรวจรายงานการประชุม

 ( )

 (ลงชื่อ) กรรมการตรวจรายงานการประชุม

 ( )

 (ลงชื่อ) กรรมการตรวจรายงานการประชุม

 ( )

 (ลงชื่อ) เลขานุการตรวจรายงานการประชุม

 ( )

ขอรับรองรายงานการประชุม การประชุมองค์การบริหารส่วนตำบลกวางโจน ครั้งแรก เมื่อวันที่ ๗ กุมภาพันธ์ ๒๕๖๕

 (ลงชื่อ) ผู้รับรองบันทึกการประชุม

 (นายประยงค์ ประชามอญ)

ประธานสภาองค์การบริหารส่วนตำบลกวางโจน

วันจันทร์ ที่ ๗ เดือนกุมภาพันธ์ พ.ศ. ๒๕๖๕